Ράχη Σταυροδρομίου Αχαΐας

Για οικισμούς με ίδιο όνομα, δείτε: Ράχη
Για οικισμούς με ίδιο όνομα στην Αχαΐα, δείτε: Ράχη Αχαΐας

Η Ράχη Τριταίας είναι ένα μικρό χωριό της ΑχαΐαςΤριανταφύλλου 1995, σελ. 1740.. Ανήκει διοικητικά από το 2010 στο Δήμο Ερυμάνθου ως τμήμα της Τοπικής Κοινότητας ΣταυροδρομίουΕ.Ε.Τ.Α.Α. - Διοικητικές μεταβολές Κοινότητας Σταυροδρομίου Αχαΐας (πρώην Ξηροχωρίου). eetaa.gr. Ανακτήθηκε: 08/11/2017..

Τοποθεσία
Βρίσκεται σε υψόμετρο 411 μέτρων στη γεωγραφική περιοχή της Τριταίας.

Ιστορία
Το παλιό όνομα Παλαιοκωστέικα του χωριού Ράχη είναι ανθρωπωνυμικό και προέρχεται από το επίθετο του πρώτου οικιστή της περιοχής (ήδη από το 19ο αιώνα), δηλ. κάποιου "Παλιοκώστα"Λουλούδης 2010, σελ. 220.. Στην τρίτη έκδοση της "Ελληνικής χωρογραφίας" (1901) του Ιωάννη Εμμ. Νουχάκη αναφέρονται τα Παλαιοκωστέικα ως συνοικία του χωριού Ρένεσι (νυν Ξηροχώρι) με το όνομα Παλαιοχώριον και οι κάτοικοί του να μην καταγράφονται ξεχωριστά αλλά να συμπεριλαμβάνονται στον πληθυσμό του ΡενεσίουΝουχάκης 1901, σελ. 532.. Όπως αναφέρεται, απείχε στα 1901 εννιάμισι ώρες δρόμο από την Πάτρα ενώ η απόστασή του από την Προστοβίτσα, την έδρα του τότε δήμου Τριταίας, ήταν δυόμισι ώρες δρόμο.

Ο καπετάνιος του ΕΛΑΣ και του ΔΣΕ Καπετάν Νικήτας (Νικόλαος Πολυκράτης) σκοτώθηκε μαχόμενος στις 12 Μαρτίου 1949 στο χωριό Παλαιοκωσταίικα, κοντά στην Ρουπακιά, μετά από προδοσίαΛάζαρης 2006, σελ. 261..

Διοικητική εξέλιξη
Την 16/05/1928 αναγνωρίστηκε ως οικισμός και υπήχθη στην τότε κοινότητα Ρενεσίου. Με το ΦΕΚ 287Α της 10/10/1955 μετονομάστηκε από Παλαιοκωστέικα σε Ράχη. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Τριταίας μέχρι το 2010 που εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης"Λουλούδης 2010, σελ. 220-221..

Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
 Έτος  Πληθυσμός 2001  77Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001 2011  27ΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011

Λοιπά στοιχεία
Ενορία του χωριού είναι ο ναός των Αγίου Κωνσταντίνου και Αγίας Ελένης ενώ στην περιφέρεια του χωριού ανήκει και ο ναός της Παναγίας, ο λεγόμενος και "Παλαιομονάστηρο"Λουλούδης 2010, σελ. 221.. Να μην συγχέεται με τη Ράχη Μόβρης.

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
 Ελληνική χωρογραφία: Γεωγραφία, Ιστορία, Στατιστική πληθυσμού και αποστάσεων συνταχθείσα και εκδοθείσα υπό Ιωάννου Εμμ. Νουχάκη, Έκδοσις Τρίτη, Εκδότης Σπυρίδων Κουσουλίνος, Εν Αθήναις 1901.
 Βασίλης Κ. Λάζαρης, Ο εμφύλιος πόλεμος στην Αχαΐα, Εκδόσεις Σύγχρονη Εποχή, Αθήνα 2006. ISBN 960-451-017-7.

Βιβλιογραφία

 Κώστας Ν. Τριανταφύλλου, Ιστορικόν Λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Ράχη.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Ράχης Σταυροδρομίου Αχαΐας (πρώην Παλαιοκωσταίικα). eetaa.gr. Ανακτήθηκε: 08/11/2017.
 Ε.Ε.Τ.Α.Α. - Διοικητικές μεταβολές Κοινότητας Σταυροδρομίου Αχαΐας (πρώην Ξηροχωρίου). eetaa.gr. Ανακτήθηκε: 08/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου